钦定古今图书集成/明伦汇编/闺媛典/第107卷 > 皇清十三 > 张穉升妻王氏
## 钦定古今图书集成/明伦汇编/闺媛典/第107卷 > 皇清十三 > 张穉升妻王氏

按《新城县志》：“王氏，张穉升妻。升寄籍河南，乡试场后染疟。及报中亚魁，过喜反殂后月馀，领至朱卷公服金花杯盘等，王大痛，捧抱不释，誓必死，举家防之。夜分，众寝熟，遂投于井。三日大殓，异香缤馥。时久旱忽阴，翁姑祝曰：‘天若感妇节烈，当大雨雪’。” 俄而雪花如掌，倏忽盈尺，殓毕复晴。